Diari Oficial de la Generalitat Valenciana


Sumari del DOGV 4019, del 12-06-2001 (2001/5642)

RESOLUCIÓ de 4 de juny de 2001 de la Universitat Politècnica de València, per la qual es convoquen els cursos d'adaptació del règim jurídic de determinat personal laboral fix d'aquesta a la naturalesa dels seus llocs de treball.
------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4019

Data del DOGV
:   12-06-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/5642


Data del document
:   04-06-2001

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * funcionari
    * personal contractat
    * universitat
    * qualificació del personal

RESOLUCIÓ de 4 de juny de 2001 de la Universitat Politècnica de València, per la qual es convoquen els cursos d'adaptació del règim jurídic de determinat personal laboral fix d'aquesta a la naturalesa dels seus llocs de treball. [2001/F5642]
  
La Universitat Politècnica de València, fent ús de les competències que hi confereix la legislació vigent d'acord amb la disposició transitòria primera del Text Refós de la Llei de Funció Pública Valenciana, va publicar la Resolució de 12 de gener de 1999 (DOGV 15.01.1999), per la qual es dictaven les normes que han de regular aquest procés d'adaptació.
  
En conseqüència, de conformitat amb el que es disposa en l'esmentada resolució i en consideració a les atribucions que confereix la Llei d'Autonomia Universitària, els Estatuts d'aquesta universitat i la negociació prèvia amb les organitzacions sindicals més representatives, per part d'aquest Rectorat es resol convocar cursos selectius per a l'adaptació del règim jurídic del personal laboral fix de la Universitat Politècnica de València a la naturalesa funcionarial dels llocs de treball que ocupen, d'acord amb les bases següents:
  
1. Objecte de la convocatòria
  
Aquesta convocatòria té per objecte l'adaptació de la naturalesa jurídica del personal laboral fix de la Universitat Politècnica de València, al qual es refereix la base 2 d'aquesta convocatòria, a la naturalesa administrativa dels llocs de treball que ocupa, a través dels processos previstos en la Resolució del Rectorat d'aquesta universitat de data 12 de gener de 1999.
  
2. Condicions dels aspirants
  
2.1. Per a ser admés als processos d'adaptació objecte d'aquesta convocatòria, els aspirants hauran de reunir les condicions següents:
  
2.2. Personal laboral fix de la Universitat Politècnica de València, inclosos en el procés d'adaptació convocat per Resolució de 29 de març de 1999.
  
A. Ser personal contractat laboral fix de la Universitat Politècnica de València, dels grups A, B, C i D, posseir la titulació requerida per al lloc que ocupa, i que figurara admés en els cursos d'adaptació convocats el 29 de març de 1999 i que, una vegada admés, no s'hi va poder incorporar o continuar per raó de malaltia.
  
B. Ser personal contractat laboral fix de la Universitat Politècnica de València, del grup C, que va realitzar els cursos d'adaptació convocats el 29 de març de 1999 i no va poder participar en les proves selectives perquè no tenia la titulació requerida, sempre que l'haja obtinguda, d'acord amb el que disposa la normativa vigent. Aquest personal, si és procedent, no haurà de realitzar de nou el curs d'adaptació tret que amb caràcter voluntari vulga participar-hi, per la qual cosa se'ls convocarà a la realització de les proves juntament amb la resta de personal.
  
C. Ser personal contractat laboral fix de la Universitat Politècnica de València, dels grups A, B i C, sector d'administració especial, que no va participar en el procés d'adaptació convocat el 29 de març de 1999, encara que estiguera inclòs en el seu àmbit d'aplicació i que reunisca actualment els requisits exigits per a això.
  
2.3. Personal laboral fix de la Universitat Politècnica de València, noves categories incloses en el procés d'adaptació.
  
Haurà de ser personal contractat laboral fix de la Universitat Politècnica de València dels grups B, C i D de les categories i els llocs que hi ha a continuació:
  
- Mestre/professor d'escola infantil
  
- Educador d'escola infantil
  
- Model de B.A.
  
- Oficial de segona de correus
  
- Oficial de segona d'esports
  
- Oficial de segona de publicacions
  
- Oficial de segona de laboratori
  
2.4. Requisits comuns al personal comprés en els apartats 2.2 i 2.3. Haurà de trobar-se en una de les situacions administratives següents:
  
a) Ocupar amb contracte laboral fix un lloc de treball classificat d'administració especial en la relació de llocs de treball d'aquesta universitat en els grups A, B, C i D, d'acord amb el que disposa la base 2 d'aquesta convocatòria.
  
b) Trobar-se en qualsevol tipus d'excedència de les previstes en el Conveni Col·lectiu de les Universitats Públiques de la Comunitat Valenciana, sempre que l'últim lloc de treball que va ocupar estiguera classificat d'administració especial o li haguera correspost en l'actualitat d'acord amb l'article 16 del Text Refós de la Llei de Funció Pública Valenciana.
  
c) Ocupar amb caràcter provisional un lloc dels descrits i previstos en la relació de llocs de treball, a causa de cessament o reingrés des d'una situació d'excedència.
  
2.5. A l'efecte de l'adscripció del personal inclòs en l'àmbit d'aplicació d'aquesta convocatòria en els cursos selectius que pertoquen, s'estableixen els següents nivells:
  
Nivell I: (punt 1 de la Resolució de 12 de gener de 1999)
  
Personal laboral fix dels grups A, B, C i D que ocupe llocs de treball classificats d'administració especial en la relació de llocs de treball, sempre que l'accés a la universitat s'haja produït a partir de l'1 de gener de 1990 (aquesta data inclusivament), a través de proves selectives de lliure accés desenvolupades segons el que disposava el conveni col·lectiu vigent aleshores o amb posterioritat a l'1 de gener de 1988 mitjançant proves selectives d'accés lliure que van comportar l'acreditació de coneixements generals d'administració pública i els específics del lloc de treball.
  
Nivell II: (punt 2 de la Resolució de 12 de gener de 1999)
  
Personal laboral fix dels grups A, B, C i D que tinga aquesta condició per haver realitzat proves selectives amb anterioritat a l'entrada en vigor del Conveni Col·lectiu de les Universitats Públiques Valencianes, diferents de les que s'indiquen en l'apartat b) del punt primer, o posteriorment a aquesta data, pel sistema de promoció interna, i que ocupen llocs de treball classificats d'administració especial en la relació de llocs de treball.
  
Nivell III: (punt 3 de la Resolució de 12 de gener de 1999)
  
Personal laboral fix dels grups A, B, C i D que ocupe llocs de treball classificats d'administració especial i va adquirir aquesta condició, independentment de la data en què això es produïra, sense haver superat cap prova convocada per a aquest objecte específic.
  
2.6. Pel que fa al que s'ha dit anteriorment, el personal que es trobe en qualsevol tipus d'excedència s'haurà d'acollir a l'efecte d'aquesta convocatòria al nivell previst per a l'últim lloc de treball que estiguera ocupant abans d'aquesta situació i segons les condicions d'accés a aquest.
  
3. Presentació de sol·licituds i admissió dels aspirants
  
3.l. Qui desitge prendre part en el procés d'adaptació objecte d'aquesta convocatòria, ho haurà de fer constar en la sol·licitud segons el model de l'annex I d'aquesta resolució, en què l'aspirant haurà d'indicar el nivell al qual s'acull segons el que s'estableix en la base 2.5.
  
3.2. Les sol·licituds es dirigiran al rector de la Universitat Politècnica de València, al Registre General de la Universitat Politècnica de València, camí de Vera, s/n, CP 46473, València, edifici del Rectorat; al Registre de l'Escola Politècnica Superior d'Alcoi, plaça de Ferrándiz i Carbonell, s/n, d'Alcoi; al Registre de l'Escola Politècnica Superior de Gandia, carretera de Natzaret-Oliva, s/n, Grau de Gandia, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú, redactat conforme a la Llei 4/1999, de 13 de gener, en el termini de 15 dies hàbils comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana.
  
3.3. Una vegada acabat el termini de la presentació de sol·licituds, es publicarà la relació provisional d'admesos i exclosos a la realització dels processos d'adaptació i, en aquest últim cas, se n'explicaran els motius i s'adscriuran els admesos en el nivell que corresponga d'acord amb la base 2.5.
  
3.4. Una vegada publicada la relació a què es refereix el paràgraf anterior, els aspirants podran formular en el termini de 10 dies hàbils, comptadors a partir de l'endemà de la publicació de les llistes, les al·legacions que consideren oportunes, i també podran esmenar les deficiències que puguen haver-hi en la documentació, d'acord amb el que preveu l'article 71 de la Llei 30/1992, de Règim Jurídic de les Administracions Publiques i Procediment Administratiu Comú.
  
3.5. Transcorregut el termini anterior, esmenats els defectes i vistes les reclamacions, es dictarà una resolució amb les llistes definitives d'admesos, que es publicaran en el tauler d'anuncis del PAS d'aquesta Universitat Politècnica de València i complementàriament en la pàgina Web del Servei de Recursos Humans: http://www.upv.es/rrhh
  
3.6. El Servei de Recursos Humans de la Universitat Politècnica de València farà públic el calendari i el lloc de realització dels cursos previstos en aquesta convocatòria. Així mateix, la Gerència de la universitat designarà el professorat que els impartirà.
  
4. Desenvolupament dels processos d'adaptació
  
4.l. Duració dels cursos
  
Segons el que s'estableix en la Resolució de 12 de gener de 1999, les hores de duració dels cursos, per a cadascun dels grups i nivells inclosos en la base 2.5 d'aquesta convocatòria, és la que s'indica a continuació:
  
Administració especial
  
 Grups de titulació
  
Nivell A B C D
  
I 50 hores 30 hores 12,30 hores 5 hores
  
II 150 hores 90 hores 37,30 hores 15 hores
  
III 200 hores 120 hores 50 hores 20 hores
  
4.2. Assistència als cursos
  
Els cursos s'impartiran dins de l'horari de treball i tindran amb caràcter general la consideració de treball efectiu.
  
Per a l'adaptació a la condició de funcionari de carrera de la Universitat Politècnica de València a través del procediment establit en aquesta convocatòria, a més de superar les corresponents proves avaluadores, serà requisit indispensable l'assistència a un 85%, com a mínim, de la duració total del curs selectiu a què s'estiga destinat, sense perjudici del que disposa el punt dotzé de la Resolució del 12 de gener de 1999, per als casos de malaltia degudament acreditada.
  
4.3. Avaluació continuada
  
La comissió avaluadora dels cursos objecte d'aquesta convocatòria realitzarà una avaluació continuada del personal adscrit a aquests cursos.
  
4.4. Prova final
  
Una vegada finalitzats els cursos selectius, es farà una prova final sobre els continguts dels temaris de les matèries que s'hi han impartit.
  
4.5. Qualificació de les proves
  
4.5.l. Tant l'avaluació continuada com la prova final del curs selectiu seran valorades per la comissió qualificadora de 0 a 10 punts.
  
4.5.2. Per a la superació final del procés selectiu i, per tant, per a adquirir la condició de funcionari de carrera, s'haurà d'obtenir la qualificació d'apte.
  
La qualificació d'apte s'obtindrà quan s'aconseguisca una puntuació igual o superior a 10 punts, resultat de sumar la mitjana de les qualificacions obtingudes en l'avaluació contínua i en la prova final del curs selectiu.
  
4.5.3. Amb independència de la puntuació obtinguda prèviament en les proves d'avaluació continuada, la presentació a la prova final del curs selectiu és requisit indispensable per a la superació del procés d'adaptació.
  
5. Publicitat de les llistes d'aprovats
  
5.l. Finalitzats els cursos selectius, la comissió qualificadora farà públiques en els taulers d'anuncis del Servei de Recursos Humans de la Universitat Politècnica les relacions del personal que ha participat, amb l'expressió de la qualificació d'apte o no apte, i que constituiran les llistes d'aspirants que han superat el procés objecte d'aquesta convocatòria.
  
5.2. La comissió avaluadora elevarà al rector de la Universitat Politècnica de València la llista d'aspirants que han superat el procés d'adaptació, per a la publicació definitiva.
  
6. Comissió qualificadora i professorat dels cursos
  
6.1. Les comissions qualificadores dels processos d'adaptació que hauran de realitzar l'avaluació contínua i també la qualificació de les proves finals dels cursos selectius serà nomenada per resolució del rector de la Universitat Politècnica de València.
  
6.2. A l'efecte de comunicacions i de qualsevol altra incidència derivada d'aquesta convocatòria, la comissió qualificadora tindrà la seu a l'edifici del Rectorat de la Universitat Politècnica de València, camí de Vera, s/n, CP 46986, València.
  
6.3. El règim jurídic de funcionament de les comissions qualificadores serà el que s'estableix en la Llei 30/1992, de Règim Jurídic de les Administracions Públiques i del Procediment Administratiu Comú, per al funcionament dels òrgans col·legiats. Els membres d'aquestes comissions s'hauran abstenir i podran ser objecte de recusació per les persones interessades quan hi concórreguen circumstàncies de les previstes en els articles 28 i 29 de l'esmentada llei.
  
6.4. Els cursos objecte d'aquesta convocatòria podran ser impartits pel personal que treballa a la Universitat Politècnica de València o per personal que no hi pertanya, d'acord amb el que considere oportú la Gerència en cada moment, segons els temaris que s'han d'impartir.
  
6.5. La Universitat disposarà les mesures que calguen per a garantir la informació als representants sindicals sobre el desenvolupament dels processos i de les actuacions de les comissions qualificadores.
  
7. Comissió d'admissió a les proves (administració UPV'sindicats)
  
Per tal d'aclarir, si és procedent, els procediments d'accés a l'administració pública del personal laboral fix al qual fa referència l'article 5 de la Llei 1/1996, de 26 d'abril, de la Generalitat Valenciana, així com les possibles incidències en relació amb el personal laboral fix en la situació d'excedència al qual es refereix l'article 11 de la llei, es constitueix una comissió d'admissió integrada per representants de l'administració de la Universitat Politècnica de València i dels sindicats.
  
La comissió d'admissió, presidida pel gerent de la Universitat Politècnica de València, estarà constituïda pels membres següents:
  
- En representació de l'administració:
  
· El vicegerent de la Universitat Politècnica de València.
  
· La cap del Servei de Recursos Humans.
  
· El cap de la Secció del PAS.
  
- En representació dels sindicats:
  
· 1 representant de la secció sindical de UGT
  
· 1 representant de la secció sindical de CCOO
  
· 1 representant de la secció sindical de CSI-CSIF
  
· 2 representants designats pels òrgans de representació del personal
  
8. Recursos
  
8.1. Davant de les actuacions de la comissió qualificadora, segons el que estableix l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es podrà interposar un recurs ordinari davant del rector en el termini d'un mes, comptador a partir de l'endemà al de la publicació de la corresponent resolució de la comissió qualificadora.
  
8.2. Aquesta convocatòria i les bases, i tots els actes administratius que se'n deriven i de les actuacions de la comissió avaluadora, podran ser impugnats en la forma establida per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 4 de juny de 2001.- El rector de la Universitat Politècnica de València.: Justo Nieto Nieto.
  
ANNEX III
  
CURSOS D'ADAPTACIÓ DEL GRUP A
  
Nivell I: 50 hores
  
Nivell II: 150 hores
  
Nivell III: 200 hores
  
Nivell I:
  
Àrea 1a. 35 hores. Gestió de Qualitat dels Serveis Públics.
  
Àrea 2a. 15 hores. La Constitució Espanyola del 78. Estatut d'Autonomia de la Comunitat Valenciana. La Funció Pública de la Generalitat Valenciana. Estatuts de la Universitat Politècnica de València.
  
Nivell II:
  
Àrea 1a. 35 hores. Gestió de Qualitat dels Serveis Públics.
  
Àrea 2a. 15 hores. La Constitució Espanyola del 78. Estatut d'Autonomia de la Comunitat Valenciana. La Funció Pública de la Generalitat Valenciana. Estatuts de la Universitat Politècnica de València.
  
Àrea 3a. 50 hores. Normativa de la gestió de prevenció. Normativa i legislació sobre riscs generals i la seua gestió. Normativa i gestió dels riscs específics.
  
Amb caràcter general el contingut del curs s'articula en els blocs que figuren en l'annex IV.
  
Les persones seran assignades a un o a diversos blocs d'acord amb les hores i l'estructura dels cursos, tenint en compte el grup, el nivell (d'acord amb els nivells establits en la normativa d'adaptació) i la destinació.
  
Àrea 4a. 30 hores. Informàtica. D'acord amb la formació de cadascun dels participants en aquesta àrea, s'oferiran una sèrie de cursos d'informàtica adequats al lloc de treball on estiguen destinats.
  
Àrea 5a. 20 hores. 7.30 hores de Gestió Econòmica i Financera de la UPV. 7.30 hores de Gestió de Recursos Humans de la UPV. 5 hores de Dret Administratiu.
  
Nivell III:
  
Àrea 1a. 35 hores. Gestió de Qualitat dels Serveis Públics.
  
Àrea 2a. 15 hores. La Constitució Espanyola del 78. Estatut d'Autonomia de la Comunitat Valenciana. La Funció Pública de la Generalitat Valenciana. Estatuts de la Universitat Politècnica de València.
  
Àrea 3a. 70 hores. Normativa de la gestió de prevenció. Normativa i legislació sobre riscs generals i la seua gestió. Normativa i gestió dels riscs específics.
  
Amb caràcter general el contingut del curs s'articula en els blocs que figuren en l'annex IV.
  
Les persones seran assignades a un o a diversos blocs d'acord amb les hores i estructura dels cursos, tenint en compte el grup, el nivell (d'acord amb els nivells establits en la normativa d'adaptació) i la destinació.
  
Àrea 4a. 60 hores. Informàtica. D'acord amb la formació de cadascun dels participants en aquesta àrea, s'oferiran una sèrie de cursos d'informàtica adequats al lloc de treball on estiguen destinats.
  
Àrea 5a. 20 hores. 7.30 hores de Gestió Econòmica i Financera de la UPV. 7.30 hores de Gestió de Recursos Humans de la UPV. 5 hores de Dret Administratiu.
  
CURSOS D'ADAPTACIÓ DEL GRUP B
  
Nivell I: 30 hores
  
Nivell II: 90 hores
  
Nivell III: 120 hores
  
Nivell I:
  
Àrea 1a. 20 hores. Gestió de Qualitat dels Serveis Públics.
  
Àrea 2a. 10 hores. La Constitució Espanyola del 78. Estatut d'Autonomia de la Comunitat Valenciana. La Funció Pública de la Generalitat Valenciana. Estatuts de la Universitat Politècnica de València.
  
Nivell II:
  
Àrea 1a. 35 hores. Gestió de Qualitat dels Serveis Públics.
  
Àrea 2a. 10 hores. La Constitució Espanyola del 78. Estatut d'Autonomia de la Comunitat Valenciana. La Funció Pública de la Generalitat Valenciana. Estatuts de la Universitat Politècnica de València.
  
Àrea 3ª. 15 hores. Normativa de la gestió de prevenció. Normativa i legislació sobre riscs generals i la seua gestió. Normativa i gestió dels riscs específics.
  
Amb caràcter general el contingut del curs s'articula en els blocs que figuren en l'annex IV.
  
Les persones seran assignades a un o a diversos blocs d'acord amb les hores i estructura dels cursos, tenint en compte el grup, el nivell (d'acord amb els nivells establits en la normativa d'adaptació) i la destinació.
  
Àrea 4a. 30 hores. Informàtica. D'acord amb la formació de cadascun dels participants, en aquesta àrea s'oferiran una sèrie de cursos d'informàtica adequats al lloc de treball on estiguen destinats.
  
Nivell III:
  
Àrea 1a.. 35 hores. Gestió de Qualitat dels Serveis Públics.
  
Àrea 2a. 10 hores. La Constitució Espanyola del 78. Estatut d'Autonomia de la Comunitat Valenciana. La Funció Pública de la Generalitat Valenciana. Estatuts de la Universitat Politècnica de València.
  
Àrea 3a. 45 hores. Normativa de la gestió de prevenció. Normativa i legislació sobre riscs generals i la seua gestió. Normativa i gestió dels riscs específics.
  
Amb caràcter general el contingut del curs s'articula en els blocs que figuren en l'annex IV.
  
Les persones seran assignades a un o a diversos blocs d'acord amb les hores i estructura dels cursos, tenint en compte el grup, el nivell (d'acord amb els nivells establits en la normativa d'adaptació) i la destinació.
  
Àrea 4a. 30 hores. Informàtica. D'acord amb la formació de cadascun dels participants, en aquesta àrea s'oferiren una sèrie de cursos d'informàtica adequats al lloc de treball on estiguen destinats.
  
Per a la categoria d'educador d'escola infantil i altres que es consideren convenients, es podrà modificar el contingut dels cursos i ajustar-los a l'àrea de coneixement especialitzada i normativa específica de l'àrea d'activitat de què es tracte.
  
Tot això es farà públic amb temps als aspirants.
  
CURSOS D'ADAPTACIÓ DEL GRUP C
  
Nivell I: 12,30 hores
  
Nivell II: 37,30 hores
  
Nivell III: 50,00 hores
  
Nivell I:
  
Àrea 1a. 12,30 hores
  
Amb caràcter general:
  
Normativa de la gestió de prevenció. Normativa i legislació sobre riscs generals i la seua gestió. Normativa i gestió dels riscs específics.
  
Amb caràcter general el contingut del curs s'articula en els blocs que figuren en l'annex IV.
  
Les persones seran assignades a un o a diversos blocs d'acord amb les hores i l'estructura dels cursos, segons el grup, el nivell (d'acord amb els nivells establits en la normativa d'adaptació) i la destinació.
  
Amb caràcter específic:
  
El contingut dels cursos podrà ser substituït per a categories que tenint en compte les funcions assignades requerisca cursos amb continguts més específics.
  
Nivell II:
  
Àrea 1a. 12,30 hores
  
Amb caràcter general:
  
Normativa de la gestió de prevenció. Normativa i legislació sobre riscs generals i la seua gestió. Normativa i gestió dels riscs específics.
  
Amb caràcter general el contingut del curs s'articula en els blocs que figuren en l'annex IV.
  
Les persones seran assignades a un o diversos blocs d'acord amb les hores i l'estructura dels cursos, tenint en compte el grup, el nivell (d'acord amb els nivells establits en la normativa d'adaptació) i la destinació.
  
Amb caràcter específic:
  
El contingut dels cursos podrà ser substituït per a categories que tenint en compte les funcions assignades requerisca cursos amb continguts més específics.
  
Àrea 2a. 25 hores
  
Normativa i Especialització. D'acord amb la formació de cadascun dels participants, en aquesta àrea s'oferiran una sèrie de cursos adequats al lloc de treball on estiguen destinats.
  
Nivell III:
  
Àrea 1a. 12 hores
  
Amb caràcter general:
  
Normativa de la gestió de prevenció. Normativa i legislació sobre riscs generals i la seua gestió. Normativa i gestió dels riscs específics.
  
Amb caràcter general el contingut del curs s'articula en els blocs que figuren en l'annex IV.
  
Les persones seran assignades a un o a diversos blocs d'acord amb les hores i l'estructura dels cursos, segons el grup, el nivell (d'acord amb els nivells establits en la normativa d'adaptació) i la destinació.
  
Amb caràcter específic:
  
El contingut dels cursos podrà ser substituït per a categories que tenint en compte les funcions assignades requerisca cursos amb continguts més específics.
  
Àrea 2a. 25 hores
  
Normativa i Especialització. D'acord amb la formació de cadascun dels participants en aquesta àrea, s'oferiran una sèrie de cursos adequats al lloc de treball on estiguen destinats.
  
Àrea 3a. 13 hores
  
Gestió Econòmica Financera en la UPV. Recursos Humans en la UPV. Dret Administratiu.
  
CURSOS D'ADAPTACIÓ DEL GRUP D
  
Nivell I: 5 hores
  
Nivell II: 15 hores
  
Nivell III: 20 hores
  
Nivell I:
  
Àrea 1a. 5 hores
  
Àrea de Gestió de la Prevenció
  
Nivell II:
  
Àrea 1a. 15 hores
  
Àrea de Normativa i Especialització. D'acord amb la formació de cadascun dels participants en aquesta àrea, s'oferiran una sèrie de cursos adequats al lloc de treball on estiguen destinats.
  
Nivell III:
  
Àrea 1a. 20 hores
  
Àrea de Normativa i Especialització. D'acord amb la formació de cadascun dels participants en aquesta àrea, s'oferiran una sèrie de cursos adequats al lloc de treball on estiguen destinats.